Provinge de Bare

'A **provinge de Bare** ha state 'na provinge tagliàne d'a Pugghie, soppresse jndr'à 'u 2015 e sostituite da l'istituende cetate metropolitane de Bare.

Se estendeve sus 'na superficie de 3.825&nbsp;km² e comprendeve 41 comune. Cu 'na popolazzione de 1,2 milione de crestiàne al momento della soppressione, ha state 'a provinge cchiù popolate d'a reggione e 'a settime in Itaglie. 'Nzigne a l'istituzione d'a provinge de Barlette-Andrie-Trane, jndr'à 'u 2004, contave otre 1,5 milione de crestiàne ed ere pertande 'a quinde provinge tagliàne cchiù popolose. Aveve ereditate le simbole e 'u territorie da l'andiche provinge de Terre de Bare.

Affacciate a nord-est sus a 'u mare Adriatiche, confinave a sud cu 'a provinge de Brinnese e quedde de Tarde, ad ovest cu 'a Basilicate (provinge de Matere e Putènze), a nord cu 'a provinge de Barlette-Andrie-Trane (in precedenze cu 'a provinge de Fogge).

## Sciugrafije fiseche
'A provinge de Bare era situata jndr'à parte cendrale d'a Pugghie, in un'area un tempo chiamate Terre de Bare. 'U territorie ere prevalentemende collinare, dominate da le Murge, mentre le zone pianeggiande sò state limitate a 'a coste e a l'arèe attorne a 'u capeluéche, dette Conche de Bare. A cause d'u terrene carsiche, tutte 'a provinge ere prive de corse d'acque superficiale o bacine lacustre. 'U paesagge, prevalentemende a pascole e a seminative a le quote maggiore, ere contraddistinde cchiù a valle da le ulivete, da le mandorlete e da coltivaziune orticole de tipe intensive.

Salvo che jndr'à propaggene sud-orientale (comune de Alberobbelle, Locorotonde e Monopule), contraddistinde d'a presenze de javetaziune sparse jndr'à le cambagne, 'a popolazzione se concendrave in cendre urbane compatte, spesse assaije popolose: otre a Bare, sò state superate le 50.000 javetande pure Altamure, Bitonde, Corate, Gravine in Pugghie e Molfette. 

## Storie

'A dizione Terre de Bare, impiegate 'nzigne da l'Ìrte Medioeve, da 'u 1231 assunse pure valore civile, indicande 'u giustizierate istituite da Federiche II de Svevie, ca a partìe da l'epoche aragonese prese 'u nome de provinge. 'A provinge de Terre de Bare comprendeva tuttavie tutte 'a Pugghie cendrale a sud de l'Ofande estendendose 'nzigne a le comune de Fasane e Cisternine. Pe sechele, ha state capeluéche Trane, soppiantate d'a cetate de Bare sulamende jndr'à 'u 1806.

Cu l'aunità d'Itaglie, l'ende amministrative d'a provinge de Terre de Bare ha state confermate e ulteriormende suddivise jndr'à le tre circondarije de Bare de le Pugghie, Barlette e Altamure. Jndr'à 'u 1927, contestualmente a 'a soppressione de le circondarije jndr'à l'ambite d'a riorganizzazione d'a strutture statale volute da le istituziune fasciste, le comune de Cisternine e Fasane onne state aggregate a l'istituende provinge de Brinnese. 'N'ulteriore cangiamende de le confine se ebbe jndr'à 'u 2004 cu l'istituzione d'a provinge de Barlette-Andrie-Trane: da 'a provinge de Bare ave confluirone, otre a le tre capoluéche, pure Bisceglie, Canose de Pugghie, Minervine Murge e Spinazzole, pe 'nu totale de cirche 340.000 crestiàne.

L'ende ave cessate de esistere 'u 1º scennare 2015, ca ha state sostituite da 'a cetate metropolitane de Bare.

### Simbole

;Stemme

'U stemme ha state concesse cu regie decrete d'u 27 aguste 1938. 
Ere 'u stesse stemme de l'andiche provinge d'a Terre de Bare, recante 'u pastorale de san Necole, patrone d'a cetate de Bare. 'U scude ere ovale e contornate da 'nu borde d'argende a mosaiche cu perle alterne russe e azzurre, poste sus a 'nu cartocce dorate; 'a corone ere quedde regolamendare da Provinge. Da 'u 1933 a 'u 1943 ave portate 'u cape d'u Littorie.
; Gonfalone
'U gonfalone, concesse cu rege decrete de l'11 scennare 1940, ere 'nu drappe de vianghe cu larghe borde azzurre in ìrte e a le late.
; Bandiere
'A bandiere ere 'nu drappe inquartate in croce de Sant'Andreje di vianghe e de azzurre.

## Amministrazione

'A tabbelle elenche le Presidende d'a Provinge de Bare, elette da 'u 1960 'nzigne a 'a soppressione de l'ende.

## Comune
 
A 'u momende d'u sò scioglimende, 'a provinge de Bare comprendeve 41 comune:

* Acquaviva de le Fonde
* Adelfie 
* Alberobbelle
* Altamure 
* Bare
* Binette
* Bitette
* Bitonde
* Bitritte
* Capurse
* Casamàsseme
* Cassano de le Murge
* Castellana Grotte
* Cellamare
* Conversane
* Corate
* Giovinazze
* Gravine in Pugghie
* Grume Appule
* Locorotonde
* Modugne
* Mole de Bare
* Molfette
* Monopule
* Noci
* Noie
* Pale d'u Colle
* Poggiorsine
* Polignane a Mare
* Putignane
* Rutigliane
* Ruve de Pugghie
* Sammechele de Bare
* Sannicandre de Bare 
* Sanderame in Colle
* Sciòje d'u Colle
* Terlizze
* Toritte
* Triggiane
* Ture
* Valenzane

## Note


## Otre pruggette

## Collegamiende fore a Uicchipèdie